خیبر پښتونخوا کې د بیا ودانۍ د پاره نوي اداره
نوي بجټ کې صوبائي پرمختگ د پاره په یو شمیر مدونو کې کار د پاره پنگې بیلې کړی شوې دي. بجټ کې ویل شوې صوبې د وزیراعظم یوسف رضاگیلاني په وینا د بجلۍ د منافع دویم قسط چې مالیت يي ٢٥ اربه روپۍ دی هم ترلاسه کړی دی.
د خیبر پښتونخوا نوي صوبائي بجټ کې صوبه کې د قدرتي افتونو ورستو د بیا آباد کارۍ او د بیا ودانۍ د کارونو د پاره به نوي محکمه جوړول کیږي. نوی بجټ یا بودیجه د مالیاتو صوبائي وزیر محمد همایون خان د خالي په ورځ صوبائي اسمبلۍ ته وړاندې کړو. بجټ کې ویل شوې صوبه کې به د بیا رغونې نوي محکمه جوړول کیږي. ددې په وجه به صوبه کې ٦٩٩٢ د روزگار موقعې هم برابرې کړی شي. نوي بجټ کې صوبائي پرمختگ د پاره په یو شمیر مدونو کې کار د پاره پنگې بیلې کړی شوې دي. بجټ کې ویل شوې صوبې د وزیراعظم یوسف رضاگیلاني په وینا د بجلۍ د منافع دویم قسط چې مالیت يي ٢٥ اربه روپۍ دی هم ترلاسه کړی دی. خو صوبې پخپل امدن کې چې د ټیکسونو او غیر ټیکسونو په مد کې دی، درې فیصد کم شوی دی. په نوي بجټ کې به تر ټولو زیات خرڅ د پولیسو په مد کې کولی ‍شي چې په پیسو کې مالیت يي څه د پاسه ١٨ اربه روپۍ جوړیږي. تعلیم او صحت د پاره په مجموعی توگه څه د پاسه ١٣ اربه روپۍ ټاکلی شوې دي، اوبه خور د پاره څه د پاسه دوه اربه روپۍ، ټکنیکي تعلیم د پاره څه د پاسه یو ارب روپۍ، کورنو او مواصلاتو د پاره ددواؤ اربو روپو نه زیاتې پیسې ټاکلی شوې دي. د سرکاري کارکونکو پنشن، بیمې او د ضلعۍ کارونکو معاشونو د پاره په مجموعي توگه د ٥٠ اربو روپونه زیاتې پیسې ټاکلی شوې دی. او صوبه د ترهگرۍ د اثر نه محفوظه ساتلو د پاره په نوي بجټ کې پیسې زیاتې کړی شوې دي. نوي بجټ کې ددې مالیت ١٨ اربه روپۍ ټاکلی شوی دی. د بجټ لویه برخه د روانو منصوبو سرته رسولو د پاره ټاکلی شوې ده. هنرمند ځوانانو ته د کاروبار د پاره د ٥٠٠٠٠ نه واخلې تر ٣٠٠٠٠٠ پورې قرضې ورکولو د پاره پښتانه هنرمند سکیم به شورو کولی شي. قرضې به بینک اف خیبر ورکوي. ددې نه علاوه نوي بجټ کې به ستوري د پښتونخوا نومي پروگرام د لاندې د لسم او دولسم جوماتونو لائق طالب علمانو ته هره میاشت د ١٠٠٠٠ او ١٥٠٠٠روپۍ ورکړی کیږي.